b'\n_START_ARTICLE_\nKareivis m\xc4\x97lyna uniforma\n_START_SECTION_\nTurinys\n_START_PARAGRAPH_\nJAV armijos dalin\xc4\xaf u\xc5\xbepuola ir i\xc5\xa1\xc5\xbeudo \xc4\x8dejen\xc5\xb3 genties kariai. Pasisl\xc4\x97pti pasiseka tik eiliniui Honesui ir kartu su jais keliavusiai moteriai, buvusiai ind\xc4\x97n\xc5\xb3 vado \xc5\xbemonai Kristai, dabar esan\xc4\x8diai kito kareivio su\xc5\xbead\xc4\x97tinei. Jie abu keliauja toliau, besisaugodami ind\xc4\x97n\xc5\xb3 ir pl\xc4\x97\xc5\xa1ik\xc5\xb3. Nors Honesas ir baisisi ind\xc4\x97n\xc5\xb3 \xc5\xbeiaurumu, Krista j\xc4\xaf nuolat tikina, kad d\xc4\x97l to kalti patys baltieji, grobiantys svetimas \xc5\xbeemes ir taip pat \xc5\xbeudantys nekaltus \xc5\xbemones. Jiems susid\xc5\xabrus su ginkl\xc5\xb3 prekeiviu, Honesas su\xc5\xbeeid\xc5\xbeiamas ir Krista nusprend\xc5\xbeia viena keliauti pas kareivius, kad atvest\xc5\xb3 jam pagalb\xc4\x85._NEWLINE_Atvykus \xc4\xaf fort\xc4\x85, kuriame jos laukia su\xc5\xbead\xc4\x97tinis, Krista su\xc5\xbeino, kad kareiviai ketina u\xc5\xbepulti ind\xc4\x97n\xc5\xb3 kaim\xc4\x85 ir neketina gelb\xc4\x97ti Honeso. Pama\xc4\x8diusi, kad jos \xc4\xafkalbin\xc4\x97jimai nieko nekei\xc4\x8dia ir net su\xc5\xbead\xc4\x97tinis nenori klausytis, ji pab\xc4\x97ga pas ind\xc4\x97nus. Honesas pats pasiekia fort\xc4\x85 ir kartu su kitais kareiviais pasiun\xc4\x8diamas \xc4\xaf kaim\xc4\x85. Matydamas, kad ind\xc4\x97nai nesiprie\xc5\xa1ina, jis stengiasi sulaikyti kareivius, ta\xc4\x8diau berg\xc5\xbed\xc5\xbeiai. Krista tuo metu bando pasl\xc4\x97pti moteris gretimoje dauboje, ta\xc4\x8diau jas aptik\xc4\x99 kareiviai pradeda \xc5\xbeudyti ir prievartauti._NEWLINE_Filmo pabaigoje kariuomen\xc4\x97 vadas sako karius \xc5\xa1lovinan\xc4\x8di\xc4\x85 kalb\xc4\x85 ir dalinys i\xc5\xa1vyksta. Honesas yra suimtas u\xc5\xbe \xc4\xafsakymo nevykdym\xc4\x85, o Krista lieka su nedideliu b\xc5\xabreliu i\xc5\xa1likusi\xc5\xb3 ind\xc4\x97n\xc5\xb3.'